Чэщанэхэм я махуэ
Ингушым щыIэщ лъэпкъхэм я чэщанэхэр. 2022 гъэм къыщыщIэдзауэ накъыгъэм и ещанэ щэбэт къэс республикэм щагъэлъэпIэнущ чэщанэхэм я махуэр.
ФщIэн папщIэ: «ингуш» псалъэм «чэщанэм щыпсэу» къикIыу аращ. Пасэ зэманхэм яухуахэр бгылъэ щIыпIэхэм щыIэщ. Абыхэм яхэтщ щыпсэуаи, быдапIэу яIаи, плъырыпIэу къагъэсэбэпаи. Псалъэм папщIэ, «Вовнушки» чэщанэ зыбжанэу зэхэтыр «Семь чудес России» жыхуаIэм хэхуащ.
Унагъуэхэм я лъэпкъ чэщанэхэр зэрызэрахьэм и фIы-щIэщ IХ — Х лIэщIыгъуэхэм яухуахэр къызэрызэтенар, ауэ езыхэри быдэщ, сантиметр 70 хуэдиз я бгъуагъщ мывэ блынхэм. Хъыбарыжьхэм зэрыхэтым тепщIыхьмэ, а мывэжьхэр щызэтралъхьэм шэрэ джэдыкIэрэ къагъэсэбэпащ. Нэхъыщхьэращи, гъэмахуэм щIыIэтыIэщ, щIыма-хуэм хуабэщ.
Чэщанэм щIым хэт пэшхэр иIэт, Iэщымрэ гумрэ щIэту, япэ къатым зэпымыууэ жьэгу мафIэр щыблэрт, Iугъуэр мывэ зэхуакухэмкIэ дихужу.
Ингушым и унафэщIу щыта Зязиков Мурат жеIэ чэщанэхэр щIэблэм зэIэпахыу зехьэн зэрыхуейр. Езыри егугъуу кIэлъоплъ Зязиковхэ Джейрах щIыналъэм щаIэ чэщанэм.
